**Ministru kabineta noteikumu projekts „Grozījumi Ministra kabineta 2013.gada 17.decembra noteikumos Nr.1524 „Noteikumi par valsts atbalstu lauksaimniecībai”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministra kabineta 2013.gada 17.decembra noteikumos Nr.1524 „Noteikumi par valsts atbalstu lauksaimniecībai”” (turpmāk – noteikumu projekts) ir sagatavots, pamatojoties uz Ministru kabineta 2015.gada 21.oktobra rīkojumu Nr.640 “Par atvasinātu publisku personu "Valsts Priekuļu laukaugu selekcijas institūts", "Valsts Stendes graudaugu selekcijas institūts", "Latvijas Valsts agrārās ekonomikas institūts" un "Latvijas Valsts augļkopības institūts" reorganizāciju” (turpmāk – rīkojums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sagatavotais noteikumu projekts attiecas uz dabas resursu, lauksaimnieciskās ražošanas un pārstrādes politikas jomu.Spēkā esošie Ministru kabineta 2013.gada 17.decembra noteikumi Nr.1524 ”Noteikumi par valsts atbalstu lauksaimniecībai” (turpmāk – noteikumi Nr.1524) paredz, ka atbalstu ir iespējams saņemt atzītai šķirnes dzīvnieku audzētāju organizācijai, kas īsteno ciltsdarba programmu briežkopībā. Minētās organizācijas aktīvā darbība ir tik veiksmīga dzīvnieku selekcijas jomā, Latvijā audzētos briežus augstu vērtē visā Eiropā un pat Jaunzēlandē. Lai pilnveidotu selekcijas darbu un palielinātu briežu ciltsvērtību, vaislas dzīvniekiem ir nepieciešams veikt DNS analīzi.Noteikumos Nr.1524 ir paredzēts atbalsts selekcijas materiāla novērtēšanai, lai ieviestu integrētās un bioloģiskās lauksaimniecības kultūraugu audzēšanas tehnoloģijas. Līdz 2015.gada 31.decembrim šajā pasākumā kā atbalsta pretendenti ir pieteikušās lauksaimniecības nozares zinātniskās institūcijas – Valsts Priekuļu laukaugu selekcijas institūts, Valsts Stendes graudaugu selekcijas institūts, Latvijas Valsts augļkopības institūts, Pūres dārzkopības pētījuma centrs un Latgales lauksaimniecības zinātnes centrs. Tā kā minētās zinātniskās institūcijas varēja darboties ar vienām un tām pašām kultūraugu grupām, piemēram, kartupeļiem vai zālājiem, tad noteikumu Nr.1524 158.punktā bija noteikta maksimālā atbalsta summa vienam pretendentam kārtējā gadā. Ievērojot rīkojumā noteikto, tas ir:„1. Ar 2016. gada 1. janvāri reorganizēt:1.1. Stendes institūtu un Agrārās ekonomikas institūtu, pievienojot tos Priekuļu institūtam un uz to bāzes izveidojot atvasinātu publisku personu – zinātnisko institūtu "Agroresursu un ekonomikas institūts" (turpmāk – Agroresursu un ekonomikas institūts), un nodot to Latvijas Lauksaimniecības universitātes pārraudzībā;1.2. Dobeles institūtu un nodot to Latvijas Lauksaimniecības universitātes pārraudzībā kā atvasinātu publisku personu – zinātnisko institūtu "Dārzkopības institūts" (turpmāk – Dārzkopības institūts)”, 2016.gadā pretendentu skaits, kas var pieteikties uz noteikumu Nr.1524 158.punktā minēto atbalstu, ir samazinājies no pieciem līdz trīs pretendentiem. Spēkā esošo noteikumu Nr.1524 158.punktā noteiktais atbalsta summas ierobežojums vienam pretendentam samazina atbalsta summu jaunizveidotajām zinātniskajām institūcijām.Lai Latvijā izaudzētos briežus būtu iespēja pārdot citās pasaules valstīs ar augstu pievienoto vērtību, noteikumu projekta 1.punktā noteikumi Nr.1524 tiek papildināti ar 94.1.5.apakšpunktu, kas no plānotā finansējuma paredz segt iemaksas par vaislas dzīvniekiem veiktām DNS analīzēm .Tā kā noteikumu Nr.1524 47.pielikumā ir noteikti selekcijas materiāla novērtēšanas izcenojumi katrai kultūraugu grupai un pēc reorganizācijas zinātnisko institūciju darbības jomas nepārklājas, noteikumu projekta 2.punktā ir svītrotas noteiktās atbalsta summas vienam pretendentam kārtējā gadā.Sagatavotie grozījumi dos iespēju tirgu nodrošināt ar kvalitatīviem vaislas dzīvniekiem briežkopībā un pilnībā apgūt plānoto finansējumu atbalsta pasākumā selekcijas materiāla novērtēšanai, lai ieviestu integrētās un bioloģiskās lauksaimniecības kultūraugu audzēšanas tehnoloģijas. |
| 3. | Projekta izstrādē iesaistītās institūcijas | Zemkopības ministrija un Lauku atbalsta dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar briežu audzēšanu, – aptuveni 45 valsts atbalsta saņēmēju, 3 zinātniskās institūcijas un 1 šķirnes dzīvnieku audzētāju organizācija. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III, IV un V sadaļa – noteikumu projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projektu šķirnes dzīvnieku audzētāju organizācija „Savvaļas dzīvnieku audzētāju asociācija”, Latvijas Lauksaimniecības universitāte, zinātniskais institūts "Agroresursu un ekonomikas institūts" un zinātniskais institūts "Dārzkopības institūts" ir informēti, nosūtot noteikumu projektu elektroniski. |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Zemkopības ministrs J.Dūklavs

09.03.2016. 16:32

695

O.Stepučeva

67027156, Oksana.Stepuceva@zm.gov.lv